《题唐孟高息轩追用东坡先生韵》
宋代·邓林

唐君构幽轩，静坐度长日。访以当世事，举一顿忘十。

邀之城市当，掉头不肯出。问我走马来，公事何时隙。

因思人在世，百年如瞬息。何事苦营营，寝坐不安席。

因君谢尘鞅，归面达磨壁。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。